

LATVIJAS REPUBLIKA

 **SABIEDRĪBA AR IEROBEŽOTU ATBILDĪBU**

**“LIEPĀJAS TRAMVAJS”**

|  |
| --- |
| Reģ.nr.42103005911, Rīgas ielā 54a, Liepājā, LV -3401, tālr.: 6 3424536, fakss: 63424546, e-pasts: ltramvajs@ltramvajs.lv |

21.04.2017.

**Atklāta konkursa „Tramvaja līnijas un piegulošās teritorijas kompleksa pārbūve, Liepājā" Nr. LT 2017/2**

**skaidrojumi Nr.4**

|  |  |  |
| --- | --- | --- |
| 1. | **Jautājums 1:**Saskaņā ar konkursa nolikuma 3.12.punkta (Pretendenta pieredze) un 3.14.3.punkta (Tiltu būvdarbu vadītāja pieredze) nosacījumiem tiek prasīta pieredze "tilta izbūves vai pārbūves būvdarbos".Lūdzam precizēt, vai par konkursa nolikuma 3.12. un 3.14.3.punktu prasībām atbilstošiem tiks uzskatīti arī ceļu pārvadu, viaduktu un estakāžu izbūves vai pārbūves būvdarbi?Papildus norādām, ka atbilstoši 2009.gada 22.decembra Ministru kabineta noteikumu Nr.l620 "Noteikumi par būvju klasifikāciju" pielikumam "Būvju klasifikācija" vienotā grupā ar kodu "2141" un nosaukumu "Tilti un estakādes" ietilpst tilti, ceļu pārvadi, viadukti un estakādes.  | **Skaidrojums 1:**Ņemot vērā, ka ir pamatoti nolikuma 3.12.un 3.14.3.punktos izvirzītajām prasībām uzrādīt pieredzes objektus, kas funkcionāli un konstruktīvi atbilst tilta objektam[[1]](#footnote-1) un ievērojot Ministru kabineta 2009.gada 22.decembra noteikumos Nr.1620 “Noteikumi par būvju klasifikāciju” doto būvju klasifikāciju[[2]](#footnote-2), Komisija 11.04.2017. ir precizējusi nolikuma 3.12.un 3.14.3.punktos noteiktās kvalifikācijas prasības, nosakot, ka par atbilstošu pieredzi tiks atzīta pieredze vismaz viena tilta (vai viadukta vai ceļu pārvada) infrastruktūras būvobjekta izbūvē vai pārbūvē, ja vienlaikus tiks izpildītas nolikuma 3.12. un 3.14.3. punktos noteiktās prasības.Grozījumi publicēti 13.04.2017. [www.liepajas-tramvajs.lv/lv/iepirkumi](http://www.liepajas-tramvajs.lv/lv/iepirkumi)Komisija skaidro, ka par atbilstošu pieredzi netiks atzīta pieredze estakādes izbūvē, jo saskaņā ar 2009.gada 22.decembra Ministru kabineta noteikumu Nr.l620 "Noteikumi par būvju klasifikāciju" pielikumā norādīto skaidrojumu - “214103. Estakādes - Konstrukcijas kravu izkraušanai, transportlīdzekļu novietošanai un citām vajadzībām” estakādes neatbilst noteiktajiem raksturlielumiem par satiksmes intensitāti. Atbilstoši minētajiem MK noteikumiem, nosakot būves tipu, ir ņemts vērā būves galvenais lietošanas veids un tās tehniskie rādītāji.  |
| 2. | **Jautājums 2:**Tehniskā projekta rasējuma lapā BK-018, mezgls „A", šuves enkurojuma betonēšanai saskaņā ar apzīmējumu ir norādīts polimērbetons, bet rasējuma lapā BK-022, griezums 1-1 šuves enkurojuma betonēšanai saskaņā ar apzīmējumu ir norādīts jaunais betons C30/37, kāds ir paredzēts betons enkurojuma iebetonēšanai? | **Skaidrojums 2:**Rasējumā BK-022 C30/37 apzīmējums dots pārejas plātnei, polimērbetonam apzīmējums nav uzrādīts. Visas deformācijas šuves aizlejamas ar šuvju piegādātāja specificētu ūdensnecaurlaidīgu polimērbetonu. |
| 3. | **Jautājums 3:**Vai polimērbetonu var nomainīt uz betonu? Un vai nevar veikt šuves izbūvi vienlaicīgi ar laiduma izbūvi un šuvi iebetonēt kopā ar laidumu, šuvei izmantojot betonu C40/50? | **Skaidrojums 3:**Polimērbetonu var aizvietot ar konstrukcijas konkrētās klases betonu, ja to pieļauj šuvju ražotāja tehnoloģija un ja tas nerada ūdens caursūkšanās riskus. |
| 4. | **Jautājums 4:**Kā ir paredzēts izveidot 20mm horizontālo spraugu starp laiduma konstrukciju un starpbalstu, mezgls „A" (ras. lapa BK-018), nebūs iespējams izvilkt ārā veidni spraugas izveidošanai? | **Skaidrojums 4:**Ja būvuzņēmējs nevar izvilkt veidni, tad ir jāpielieto citāda betonēšanas secība vai metode, piemēram, izmantot iepriekš izgatavotus betona elementus, kurus pēc tam monolitizē. |
| 5. | **Jautājums 5:**Deformācijas šuves neliels posms ir zem parapeta (ras. lapa BK-022), veicot parapeta izbūvi sanāk betonējot atstāt nebetonētu posmu šuvei, pēc tam betonēt šuvi un pēc šuves iebetonēšanas veikt parapeta posma piebetonēšanu | **Skaidrojums 5:**Būvuzņēmējam ir jāizvēlas tik betonēšanas posmi, cik ir nepieciešams, lai izgatavotu kvalitatīvu betona elementu. |
| 6. | **Jautājums 6:**Plaisu kontroles šuvju izbūve brauktuves un ietves izlīdzinošā slānī (darbu daudzumu saraksta p.5.4.), specifikāciju p. S7.129 norādīts, ka betona virsmā iegriež 3-5mm platu rievu un aizpilda ar polisulfīdu hermētiķi, bet tehn. projekta ras. lapā BK-003, griezumā 1-1 ir dots, ka iegriež 30-50mm platu rievu. Cik plata rieva ir jāiegriež betona virsmā? | **Skaidrojums 6:**Polisulfīdu hermētiķa vajadzībām izgriežamās rievas dimensijas veido pēc rasējumā BK-003 dotās shēmas. |

1. Ministru kabineta 2014.gada 19.augusta noteikumi Nr.500 “Vispārīgie būvnoteikumi”, spēkā no 2014.gada 1.oktobra, 1.pielikuma 2.tabula 2.punkts, skatīt: <https://likumi.lv/doc.php?id=269069>. [↑](#footnote-ref-1)
2. Ministru kabineta 2009.gada 22.decembra noteikumi Nr.1620 “Noteikumi par būvju klasifikāciju” pielikums, kods 214101, skatīt: <https://likumi.lv/doc.php?id=202919>. [↑](#footnote-ref-2)